حیدر العبادی نے موصل آپریشن میں امریکا کی شمولیت کی خبر دی ہے

عراق کے وزیراعظم حیدر العبادی نے کہا ہے کہ امریکہ موصل شہر پر داعش کے قبضے کو ختم کرنے کے لیے کیے جانے والے آپریشن میں حصہ لینے کے لیے اپنے مزید فوجی عراق بھیجے گا۔

خبر کا کوڈ: ۴۲۳۵۳۹

تاریخ: ۲۹ آذر ۲۰۱۶ - ۲۲:۳۹

رسا نیوز ایجنسی کی رپورٹ کے مطابق روئٹرز کی رپورٹ کے مطابق حیدر العبادی نے یہ اعلان ایک ایسے وقت میں کیا ہے کہ جب عراق کی رضاکار عوامی فورس، موصل کو آزاد کرانے کے آپریشن میں امریکی اور ترک فوجیوں کی شرکت کے خلاف ہے۔

کرد پیشمرگہ فورس اورعوامی رضاکار فورس پر مشتمل فورس نے عراق کے تقریبا نصف مقبوضہ علاقوں کو داعش کے قبضے سے آزاد کرا لیا ہے لیکن اس دہشت گرد گروہ کے زیرقبضہ سب سے بڑے شہر موصل کو آزاد کرانے کے لیے ممکنہ طور پر دہشت گردوں کے ساتھ سب سے بڑی اور شدید لڑائی ہو گی۔

عراقی اور امریکی کمانڈروں کا کہنا ہے کہ موصل کو آزاد کرنے کا آپریشن ممکنہ طور پر اکتوبر کے تیسرے ہفتے میں شروع ہو گا۔

اس وقت عراق میں امریکہ کے تقریبا چار ہزار چار سو فوجی داعش کے خلاف اتحاد کی صورت میں موجود ہیں۔ یہ اتحاد عراقی فوج کو فضائی مدد فراہم کرنے کے علاوہ اسے ضروری تربیت اور مشورے دیتا ہے۔/۹۸۹/ف۹۴۰/